Setiawan Dalimartha

Dr. Alphonsus Setiawan Dalimartha (lair ing Jakarta, ) utawa luwih kondhang klawan jeneng sesinglon Setiawan Dalimartha iku dhokter, anggota saka IDI, lan dadi sekretaris umum ing HITRI. Setiawan Dalimartha uga aktif nulis ing majalah, koran, lan uga bulletin, kang uga nulis akeh buku-buku misuwur kaya ta Atlas Tumbuhan Obat Indonesia jangkep saka jilid 1 (1999)-jilid 6 (2009). Saliyané aktif nulis, dhèwèké uga kerep dadi pambiwara.

Biografi lan karir 
Setiawan Dalimartha lair kanthi jeneng Alfonsus Setiawan Dalimartha lair ing Jakarta, ing 2 agustus 1950. Dhèwèké antuk gelar kasarjanané ing Universitas Tarumanegara lan mèlu ujian negara ing Universitas Airlangga.

Sadurunge seda, dhèwèké nyambut gawé minangka PNS ing Pamaréntah DKI Jakarta klawan pangkat kang pungkasan minangka Pembina Utama Muda Golongan IV C. Awalé, dhèwèké dadi anggota IDI Jakarta Barat. Dhèwèké wiwit nemeni ngèlmu pangusada tradhisional, kaya ta akupuntur lan ramuan pangusada tradhisional wiwit taun 1983. Ing taun 1992, kang bebarengan karo mitra-mitrané ngedegaké HIPTRI, lan kang pungkasané dhèwèké dadi sekretaris umum. Ing Desember 1995, dhèwèké dilantik Menteri Kesehatan Républik Indonésia minangka anggotaSentra P3T kang mapan ing RS dr. Cipto Mangunkusumo. Kang pungkasan dhèwèké dadi Sekretaris ing Bidang Pelayanan lan Uji Coba. Saliyané iku, Smith uga makarya minangka staf pakar majalah Nirmala lan uga ngasuh rubrik "Sebelum ke Dokter" kang ana ing majalah iku.

Setiawan Dalimartha seda ing 2 Juli 2012 ing umur 61 taun. Setiawan Dalimartha disarèkaké ing Griya Duhkita Abadi - Daan Mogot, Ruwang VIP, lan disarèkaké ing 5 Juli 2012, kang diwiwiti klawan Misa Pamangkatan wanci jam 08.00 WIB. Mangkat saka Griya Duhkita wanci jam 09.00 WIB menyang TPU Petamburan.

Panemu lan pamikiran 

Nalikané jaman krisis monetèr taun 1997, wong Indonésia migunakaké tanduran tamba tradhisional manèh minangka pangobatan alternatif. Nanging, kapénginané masarakat ora diiringi klawan kawruh masarakat kang cukup bab kasyat lan kandhungané tetanduran. Banjur, ing taun 2001 kepungkur, mijil sawijining tanduran kang nduwéni racun "didéwa-déwakaké", ya iku keladi tikus (Typhonium flagelliforme [Lodd.] Blume) lan makutha déwa (Phaleria macrocarpa [Scheff.] Boerl). kang ing wanci iku. Banjur, Dalimartha ujar yèn mangan tanduran jamu, sanadyan racuné mung cilik, yen ora diprosès, iku bakal ngrusak macem-macem organ.

Ing jilid kaping 3 buku Atlas Tumbuhan Obat Indonesia jilid 3 (2005), diterangaké manwa riset lan pangrembakan tetanduran ing jeron lan ing njaban nagari. Saliyané iku, uji toksikologi uga wis akèh katindakaké kanggo mangertèni kira-kira wates amané tetanduran jamu kang yèn digunakaké ing panjangka wektu kang dawa utawa cendhak. Dhèwèké uga ngandharaké manawa kanggo ngantisipasi rega obat-obatan kang larang, banjur pamaréntah nggawé Sentra P3T. Sabanjuré, dhèwèké ngandharaké manwa "Salah ngenali tetanduran jamu kang dikarepaké uga ora bakal marèkaké lelara... nggabungaké pirang-pirang tetanduran jamu kang kasyaté kosok balènan."

Banjur, Setiawan ngabaraké Beijing University Tionghoa Kedokteran ing 2008 wis nindakaké samkarya karo 4 universitas ing Indonesia, yaiku UI, IPB, UGM, lan Universitas Airlangga. Yen mbiyèn Departemen Kesehatan nglarang dhokter laku praktik klawan obat tradhisional, banjur saiki ,-miturut panuturané-, kudu ndhaftar laku praktiké  menyang Paguyuban Dhokter Indonésia Pangrembaka Kaséhatan Tradhisional Wétanan (PDPKT).

Setiawan Dalimartha uga mikiraké bab pangrembakan pangobatan tradhisional luwih ngrembaka tinimbang obat-obatan kimia. Panjangkep lan Pangobatan Alternatif (CAM) uga ngrembaka klawan cepet. Dhèwèké nyritakaké lelara kaya diabetes, tekanan getih munggah, utawa rematik katon yèn saiki luwih progrèsif lan ora kena dipèpèt klawan obat-obatan kimia konvènsional.

Setiawan Dalimartha nanggepi manawa kang njalari patining wong iku dudu saka jamuné, nanging jalaran kandhunga kang ana ing sajroné obat kimia iku mau. Saliyané iku, Setiawan ngandharaké manawa jamu herbal biasa, pancen ora menehi èfèk cepet, nanging yèn rutin dikonsumsi asilé bisa nggawé awak seger lan nambah stamina.

Urip pribadi 
Saka obituariné, banjur dimangertèni manawa Setiawan ninggalaké 3 anak (Laurensia Camellia Dalimartha, B. Sc., Patrisius Marvin Dalimartha., lan dr. Felix Adrian Dalimartha, B. Med. Sc.) lan bojoné kang jenengé Monika Sianty Suwanda. Dhèwèké wis nduwèni putu jenengé Althea Annabelle Tjahjadi.

Karya kapilih 

 Atlas Tumbuhan Obat Indonesia. (1999, kacithak manèh taun 2008) Jilid I. Jakarta:Trubus Agriwidya. (Google Books)
 Atlas Tumbuhan Obat Indonesia. (2000) Jilid II. Jakarta:Trubus Agriwidya. (Google Books)
 Atlas Tumbuhan Obat Indonesia. (2003, kacithak manèh 2007) Jilid III. Jakarta:Puspa Swara. (Google Books)
 Atlas Tumbuhan Obat Indonesia. (2006, kacithak manèh 2007) Jilid IV. Jakarta:Puspa Swara. (Google Books)
 Atlas Tumbuhan Obat Indonesia. (2008) Jilid V. Jakarta:Puspa Swara. (Google Books)
 Atlas Tumbuhan Obat Indonesia. (2009) Jilid VI. Jakarta:Puspa Swara.

Cathetan sikil

Rujukan

Kapustakan

Pranala njaba 

 Profil Dr. Setiawan Dalimartha ing BukaBuku.com

Masalah CS1: dates
Lair 1950
Pati 2012